turjo4nis/wikipedia-bn-dump-20250701 huggingface dataset:
তৃতীয় মুহাম্মদ

তৃতীয় মুহাম্মদ বা তৃতীয় মেহমেদ  (, Meḥmed-i sālis; ; ২৬ মে ১৫৬৬-২২ ডিসেম্বর ১৬০৩) ছিলেন উসমানীয় সাম্রাজ্যের ১৩ তম সুলতান।১৫৯৫ সাল থেকে ১৬০৩ সালে মৃত্যু পর্যন্ত তিনি সুলতান ছিলেন। পিতার মৃত্যুর পর সিংহাসনে বসে তিনি একসাথে নিজের ১৯ ভাইকে ফাঁসির মাধ্যমে মৃত্যুদণ্ড দেন। তিনি নিজের বড় ছেলে শাহজাদা মাহমুদকেও ফাঁসি দিয়েছিলেন। এসব নৃশংসতার কারণে তিনি ইতিহাসে চরম কুখ্যাত।

তথ্যসূত্র

বহিঃসংযোগ
 

[aged 37]

১৫৬৬-এ জন্ম
১৬০৩-এ মৃত্যু
১৬শ শতাব্দীর উসমানীয় সুলতান
১৭শ শতাব্দীর উসমানীয় সুলতান
উসমানীয় সাম্রাজ্যের তুর্কি
খাদেমুল হারামাইন শরিফাইন
উসমানীয় খলিফা
বরাকাহ পারমাণবিক বিদ্যুৎ কেন্দ্র

বারাকাহ পারমাণবিক বিদ্যুৎ কেন্দ্র (আরবি: محطة براكة للطاقة النووية) সংযুক্ত আরব আমিরাতের প্রথম পারমাণবিক বিদ্যুৎ কেন্দ্র, আরব উপদ্বীপের প্রথম পারমাণবিক শক্তি কেন্দ্র এবং আরব বিশ্বের প্রথম বাণিজ্যিক পারমাণবিক বিদ্যুৎ কেন্দ্র। এটি এখনও নির্মাণাধীন রয়েছে। এটিতে চারটি এপিআর-১৪০০ পারমাণবিক চুল্লি রয়েছে, যার মোট ক্ষমতা ৫,৬০০ মেগাওয়াট।  কেন্দ্রটি আবুধাবির ঘারবিয়া অঞ্চলে পারস্য উপসাগরের উপকূলে পারস্য উপসাগর এবং ই১১ মহাসড়কের মধ্যবর্তী স্থানে, রুবাসের ৫০ কিলোমিটার পশ্চিমে অবস্থিত।

ইতিহাস 
২০০৯ সালের ডিসেম্বরে আমিরাত পারমাণবিক শক্তি কর্পোরেশন (এএনইসি) সংযুক্ত আরব আমিরাতের প্রথম পারমাণবিক বিদ্যুৎ কেন্দ্র নির্মাণের জন্য কোরিয়া বৈদ্যুতিক শক্তি কর্পোরেশনকে (কেইপিসিও) নেতৃত্বে দেওয়ার জন্য  ২০ বিলিয়ন ডলার দরপত্র প্রদান করে। ধারাবাহিকভাবে চারটি এপিআর-১৪০০ পারমাণবিক চুল্লী তৈরির জন্য বারাকাহকে স্থান হিসাবে বেছে নেওয়া হয়। প্রথম ইউনিটটি ২০১৭ সালে বিদ্যুৎ সরবরাহ শুরু করার পরিকল্পনা করেছিল।

কোরিয়ার রাষ্ট্রপতি লি ময়ুং-বাক'র উপস্থিতিতে ১৪ ই মার্চ ২০১১ সালে কেন্দ্রটির নির্মাণের জন্য ভূমিপূজা (গ্রাউন্ড ব্রেকিং) অনুষ্ঠান অনুষ্ঠিত হয়। প্রথম ইউনিটটির নির্মাণ কাজ ২০১২ সালের শেষ দিকে তার নির্ধারিত তারিখের আগে ১৮ জুলাই ২০১২ সালে  বিকেলে শুরু হয়। ফুকুশিমা দাইচি পারমাণবিক বিপর্যয়ের প্রেক্ষাপটে বিলম্বের পরেও এটি ঘটে। ২০১৩ সালের মে মাসে দ্বিতীয় ইউনিটে নির্মাণকাজ শুরু হয়, এরপরে নির্মাণ শেষ হতে পাঁচ বছর সময় লাগবে বলে আশা করা হয়। প্রথম নিরাপত্তা সম্পর্কিত কংক্রিটটি সেপ্টেম্বর ২০১৪ সালে  ইউনিট ৩ এর জন্য ঢালা হয়। সেপ্টেম্বরে ২০১৫ সালে ইউনিট-৪ এর নির্মাণ শুরু হয়।

২০১১ সালে ব্লুমবার্গ থেকে জানা যায় যে বিশদ অর্থ চুক্তির পরে নির্মাণ ব্যয়কে ৩০ বিলিয়ন মার্কিন ডলার রাখা হয়েছে: ১০ বিলিয়ন ডলার ইক্যুইটি, ১০ বিলিয়ন ডলার এক্সপোর্ট-ক্রেডিট এজেন্সি ঋণ এবং ব্যাংক ও সার্বভৌম ঋণ থেকে ১০ বিলিয়ন ডলার। পরিচালনা, রক্ষণাবেক্ষণ এবং জ্বালানী সরবরাহ চুক্তি থেকে দক্ষিণ কোরিয়া আরও ২০ বিলিয়ন ডলার আয় করতে পারে। ব্লুমবার্গের পরে প্রকাশিত প্রতিবেদনটি মূল্যটিকে ২৫ বিলিয়ন ডলার হিসাবে নির্দেশ করে।

২০১৪ সালে, বারাকাহ ১ চুল্লীটি নির্মাণ স্থানে সরবরাহ করা হয় এবং বারাকাহ ৩ ও ৪ এর জন্য স্থান প্রস্তুতের কাজ শুরু হয়। ইতোমধ্যে, বারাকাহ ১ এর জন্য কংক্রিট-ও-ইস্পাত দ্বারা নির্মিত চুল্লীর ধারণ ভবন ২০১৫ সালের  জানুয়ারী মাসে সম্পন্ন হয়।

মার্চ ২০১৫ সালে, এনইইসি ১ নং এবং ২ নং ইউনিটের পরিচালনার লাইসেন্সের জন্য পারমাণবিক নিয়ন্ত্রণের জন্য ফেডারেল কর্তৃপক্ষর (এফএনআর) কাছে আবেদন করে।

২০১৫ সালের সেপ্টেম্বরে, ইউনিট ৪ এর জন্য প্রথম কংক্রিট ঢালাই দেওয়া হয়, তখন ১৮,০০০ জনেরও বেশি কর্মী ৪ টি ইউনিট নির্মাণের জন্য কাজ করছিল।

ইউনিট

তথ্যসূত্র

বহিঃসংযোগ

 নির্মাণ ছবির অ্যালবাম

সংযুক্ত আরব আমিরাতের পারমাণবিক বিদ্যুৎ কেন্দ্র
সংযুক্ত আরব আমিরাতের ভবন ও স্থাপনা
কারা আহমেদ পাশা

কারা আহমেদ পাশা  (মৃত্যু ১৫৫৫) ছিলেন উসমানীয় সাম্রাজ্যের একজন আলবেনীয় বংশদ্ভূত সেনাপতি ও রাষ্ট্রনায়ক। তিনি ১৫৫৩ থেকে ১৫৫৫ সালের মধ্যে সাম্রাজ্যের উজিরে আজম হিসেবে দায়িত্ব পালন করেন। তিনি সুলতান প্রথম সুলাইমান এর বোন ফাতমা সুলতান এর স্বামী ছিলেন।  

তিনি ১৫৫২ সালে  হাঙ্গেরি বিজয়ে উসমানীয় বাহিনীকে নেতৃত্ব দেন। ১৫৫৩ সালে সুলতান সুলেমান নিজের বড় ছেলে শাহজাদা মুস্তাফাকে মৃত্যুদণ্ড দিলে জেনিসারি বাহিনীতে উত্তেজনা ছড়িয়ে পড়ে এবং নিরপরাধ  শাহজাদার করুণ পরিণতিতে উজিরে আযম রুস্তম পাশা দোষী ছিলেন বলে তার পদচ্যুতির দাবী উঠে।  ফলে সুলতান পরিস্থিতি শান্ত করতে রুস্তম পাশাকে বরখাস্ত করে কারা আহমেদ পাশাকে উজিরে আজম হিসেবে নিয়োগ দেন। কিন্তু সুলতানের স্ত্রী হুররাম সুলতান ও জামাতা রুস্তম পাশার ষড়যন্ত্রে আহমেদ পাশা দুর্নীতি দায়ে অভিযুক্ত হন এবং  ১৫৫৫ সালের ৩০ সেপ্টেম্বর সুলতানের নির্দেশে তাকে ফাঁসি দেওয়া হয়। এরপর রুস্তম পাশা পুনরায় উজিরে আজম হিসেবে নিয়োগ পান।

তথ্যসূত্র

উসমানীয় আলবেনীয়
১৫৫৫-এ মৃত্যু
ইলিয়াস আহমেদ চৌধুরী

ইলিয়াস আহমেদ চৌধুরী (১৫ আগস্ট ১৯৩৪-১৯ মে ১৯৯১) যিনি দাদাভাই নামেও পরিচিত। বাংলাদেশ আওয়ামী লীগের একজন রাজনীতিবিদ, গণপরিষদের প্রাক্তন সদস্য ও সাবেক সাংসদ। তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন। স্বাধীনতা ও মুক্তিযুদ্ধে অবদানের জন্য তিনি ২০২২ সালে স্বাধীনতা পুরস্কারে ভূষিত হন।

জন্ম ও প্রাথমিক জীবন 
ইলিয়াস আহমেদ চৌধুরী ১৫ আগস্ট ১৯৩৪ সালে মাদারীপুরের শিবচরের দত্তপাড়া এলাকার জমিদার পরিবারে জন্মগ্রহণ করেন। তার বাবা নুরুদ্দিন আহমেদ চৌধুরী ও মা চৌধুরী ফাতেমা বেগম। তিনি দত্তপাড়ার টিএন একাডেমী থেকে শিক্ষা জীবন শুরু করে মুন্সিগঞ্জের সরকারি হরগঙ্গা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বিএসসি পাশ করেন।

রাজনৈতিক ও কর্মজীবন 
ইলিয়াস আহমেদ চৌধুরী ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান ও ১৯৭১ সালের বাংলাদেশের স্বাধীনতা যুদ্ধে সংগঠক ছিলেন, একই সাথে মুজিব বাহিনীর কোষাধ্যক্ষ হিসেবে দায়িত্ব পালন করেন। তিনি বাংলাদেশ আওয়ামীলীগের কেন্দ্রীয় কমিটির সদস্য ও মাদারীপুর জেলা আওয়ামী লীগের সভাপতি ছিলেন। এছাড়াও তিনি গণফোরামের রাজনীতিবিদ ছিলেন।

তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন।

১৯৭৫ পরবর্তী সময়ে আওয়ামী লীগ পুনর্গঠন ও শেখ হাসিনার স্বদেশ প্রত্যাবর্তনে ভূমিকা পালন করেন তিনি।

তিনি দৈনিক বাংলার বাণী পত্রিকার সম্পাদক মন্ডলীর সভাপতি ছিলেন। আরামবাগ ক্রীড়াচক্রের সভাপতি ও খুলনা আবহানী ক্রীড়াচক্রের সভাপতি ছিলেন তিনি।

পারিবারিক জীবন 
ইলিয়াস আহমেদ চৌধুরীর মা চৌধুরী ফাতেমা বেগম বঙ্গবন্ধু শেখ মুজিবুর রহমানের বড় বোন। তিনি বিয়ে করেন খালাতো বোন ফিরোজা বেগম মায়া চৌধুরীকে। তার বড় ছেলে মাদারীপুর-১ আসনের সংসদ সদস্য নূর ই আলম চৌধুরী। ছোট ছেলে মজিবুর রহমান চৌধুরী (নিক্সন চৌধুরী) ফরিদপুর-৪ আসনের সংসদ সদস্য।

মৃত্যু 
ইলিয়াস আহমেদ চৌধুরী ১৯ মে ১৯৯১ সালে জাতীয় সংসদের সদস্য থাকাকালে হৃদযন্ত্রের ক্রিয়া বন্ধ হয়ে মৃত্যুবরণ করেন। তার স্মৃতিতে পারিবারিক ভাবে প্রতিষ্ঠা করা হয় ইলিয়াস আহমেদ চৌধুরী ডিগ্রি কলেজ।

সম্মাননা 

 স্বাধীনতা পুরস্কার (২০২২)

তথ্যসূত্র 

১৯৩৪-এ জন্ম
১৯৯১-এ মৃত্যু
মাদারীপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
পঞ্চম জাতীয় সংসদ সদস্য
ঢাকা বিশ্ববিদ্যালয়ের প্রাক্তন শিক্ষার্থী
সরকারি হরগঙ্গা কলেজের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বাংলাদেশ কৃষক শ্রমিক আওয়ামী লীগের রাজনীতিবিদ
দত্তপাড়া ইউনিয়ন, শিবচর

দত্তপাড়া ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৫২টি গ্রাম নিয়ে গঠিত। দত্তপাড়া ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

ভৌগোলিক উপাত্ত
দত্তপাড়া ইউনিয়নের মোট আয়তন ৬,০৯২ একর বা ২৪.৬৬ বর্গ কিলোমিটার। গ্রামের সংখ্যা ৫২টি। ঘরবাড়ির সংখ্যা ৫,২৪২টি।১৫ কিলোমিটার পাকারাস্তা ও ২০ কিলোমিটার কাঁচারাস্তা রয়েছে। হাট-বাজার রয়েছে ৪টি।

জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী দত্তপাড়া ইউনিয়নের ৫,২৪২টি পরিবারে মোট জনসংখ্যা ২৪,৩৪৩ জন এবং প্রতি বর্গ কিলোমিটারে ৯৮৭ জন লোক বাস করে। এদের মধ্যে ১১,৯৭০ জন পুরুষ ও ১২,৩৭৩ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৩,০৮৬ জন, হিন্দু ধর্মালম্বী ১,২৫৪ জন, খ্রিস্টান ধর্মালম্বী ১ জন, বৌদ্ধ ধর্মালম্বী ১ জন ও অন্যান্য ১ জন।

শিক্ষা
২০১১ সালের হিসেব অনুযায়ী দত্তপাড়া ইউনিয়নের সাক্ষরতার হার ৪৩.৫% (পুরুষ ৪৩.৯%, মহিলা ৪৩.২%)। এ ইউনিয়নে ১টি কলেজ, ২টি মাধ্যমিক বিদ্যালয়, ৪টি মাদ্রাসা, ১৭টি সরকারি প্রাথমিক বিদ্যালয় এবং ৬টি বেসরকারি প্রাথমিক বিদ্যালয় রয়েছে।

জনপ্রতিনিধি 
ইউনিয়ন পরিষদ জনবল–

 নির্বাচিত পরিষদ সদস্য– ১৩জন।
 ইউনিয়ন পরিষদ সচিব– ১জন।
 ইউনিয়ন গ্রাম পুলিশ– ১০জন।

তথ্যসূত্র

শিবচর উপজেলার ইউনিয়ন
ইলিয়াস আহমেদ চৌধুরী ডিগ্রি কলেজ

ইলিয়াস আহমেদ চৌধুরী ডিগ্রি কলেজ মাদারীপুর জেলার শিবচর উপজেলার সূর্য নগর বাজারে অবস্থিত একটি শিক্ষা প্রতিষ্ঠান।।

একাডেমিক বিভাগ 
 বাংলা
 উদ্ভিদ বিজ্ঞান
 রসায়ন
 ইংরেজি
 অর্থনীতি
 ইসলামের ইতিহাস এবং সংস্কৃতি
 গণিত
 দর্শন
 রাষ্ট্রবিজ্ঞান
 পদার্থ বিজ্ঞান
 সমাজ কর্ম
 জীব বিজ্ঞান

সহ - পাঠক্রম সংক্রান্ত কার্যক্রম 
 বিতর্ক প্রতিযোগিতা
 বক্তৃতা প্রতিযোগিতা
 আবৃত্তি প্রতিযোগিতা
 ক্বিরাত প্রতিযোগিতা
 বিজ্ঞান মেলা
 বার্ষিক ক্রীড়া প্রতিযোগিতা
 সাংস্কৃতিক অনুষ্ঠান
 বার্ষিক পিকনিক
 বার্ষিক ভ্রমণ
 বার্ষিক ফুটবল টুর্নামেন্ট
 বার্ষিক বাস্কেটবল টুর্নামেন্ট
 বার্ষিক ক্রিকেট টুর্নামেন্ট
 নৃত্য প্রতিযোগিতা
 সংগীত প্রতিযোগিতা

আরো দেখুন 

 বাংলাদেশের বিদ্যালয়সমূহের তালিকা
 বাংলাদেশের শিক্ষাব্যবস্থা

তথ্যসূত্র 

মাদারীপুর জেলার মহাবিদ্যালয়
সরকারি হরগঙ্গা কলেজ

সরকারি হরগঙ্গা কলেজ বাংলাদেশের ঢাকা বিভাগের মুন্সীগঞ্জ জেলার সদর উপজেলায় অবস্থিত একটি সরকারি কলেজ।

ইতিহাস 
১৯৩৮ সালের ১৮ ডিসেম্বর সরকারি হরগঙ্গা কলেজটি প্রতিষ্ঠিত হয়। কলেজটির প্রতিষ্ঠাতা টঙ্গিবাড়ী উপজেলার আশুতোষ গাঙ্গুলী। তার বাবার নাম হরনাথ গাঙ্গুলী এবং মায়ের নাম গঙ্গাশ্বরী দেবী। আশুতোষ গাঙ্গুলী তার বাবার নামের প্রথম অংশ হর এবং মায়ের নামের প্রথম অংশ গঙ্গা একত্র করে কলেজের নামকরণ করেন 'হরগঙ্গা'। সে সময় অবিভক্ত বাংলার প্রধানমন্ত্রী শেরেবাংলা এ কে ফজলুল হক এর ভিত্তিপ্রস্তর স্থাপন করেন। কলেজটিতে আনুষ্ঠানিক শিক্ষাকার্যক্রম শুরু হয়েছিল ১৯৩৯ সালে। কলেজটির প্রথম অধ্যক্ষ ছিলেন শ্রী বিরেন্দ্র মুখার্জী। যিনি কলকাতার বিখ্যাত প্রেসিডেন্সী কলেজে নেতাজী সুভাষ চন্দ্র বোসের সমসাময়িক ছিলেন। কলেজটিতে ১৯৪১ সাল থেকে ১৯৪৬ সাল পর্যন্ত কর্মমুখী শিক্ষা প্রদানের ব্যবস্থা চালু ছিল। ১৯৪১ সালে কলেজের গ্রন্থাগারে প্রতিষ্ঠাতা শ্রী আশুতোষ গাঙ্গুলীর মার্বেল পাথরের একটি মূর্তী স্থাপন করা হয় এবং ১৯৪২ সালে তাঁর নামানুসারে কলেজ এর অডিটোরিয়াম এর নামকরণ করা হয় 'আশুতোষ হল'।

একাডেমিক বিভাগ 
সরকারি হরগঙ্গা কলেজে শিক্ষাবর্ষ ১৯৯৫-৯৬ থেকে অনার্স-মাস্টার্স কোর্স ডিগ্রি চালু হয়। ১৫টি বিষয়ে অনার্স ও ৯টি বিষয়ে মাস্টার্স কোর্স চালু আছে।

বিভাগ সমূহঃ-

 বাংলা
 উদ্ভিদ বিজ্ঞান
 রসায়ন
 ইংরেজি
 অর্থনীতি
 ইসলামের ইতিহাস এবং সংস্কৃতি
 গণিত
 দর্শন
 রাষ্ট্রবিজ্ঞান
 পদার্থ বিজ্ঞান
 সমাজ কর্ম
 জীব বিজ্ঞান

পাঠ্যক্রমবহির্ভূত কার্যক্রম 
পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। এছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়।

আরো দেখুন 
গ্রন্থাগারঃ আমাদের কলেজের রয়েছে ইন্টারনেট সুবিধা সংবলিত আধুনিক গ্রন্থাগার। এতে বিভিন্ন বিষয়ভিত্তিক বই, রেফারেন্স বুক, পাঠ্যবই, দৈনিক পত্রিকা, ম্যাগাজিন প্রভৃতির বিপুল সমাহার রয়েছে। 

আইসিটি ল্যাবঃ বর্তমান যুগ কম্পিউটার ইন্টারনেটের যুগ। আমাদের রয়েছে তথ্য ও যোগাযোগ প্রযুক্তির সুযোগ সুবিধা সংবলিত আধুনিক কম্পিউটার ল্যাব। দ্রুত ডাউনলোড, কম্পিউটারে ডাটা সংগ্রহ প্রভৃতির জন্য আইসিটি ল্যাব একটি অনন্য জোন। 

বিশেষায়িত কম্পিউটার ল্যাবঃ কলেজে ইন্টারনেট সংযোগ সমৃদ্ধ একটি সুসজ্জিত কম্পিউটার ল্যাব রয়েছে। সকল শিক্ষার্থীর জন্য কম্পিউটার প্রশিক্ষণ আবশ্যিক। এখানে শিক্ষকবৃন্দকে ডিজিটাল কনটেন্ট তৈরিতে প্রশিক্ষণ দেওয়া হয়। 

বিজ্ঞানাগারঃ আমাদের কলেজে রয়েছে পদার্থ, রসায়ন, উদ্ভিদবিজ্ঞান, প্রাণিবিজ্ঞান, গণিত ও ভূগোল বিষয়ের আধুনিক বৈজ্ঞানিক যন্ত্রপাতি ও আনুষঙ্গিক উপাদান দ্বারা সমৃদ্ধ বিজ্ঞানাগার। যাতে গবেষণা ও বিজ্ঞান চর্চার অবাধ সুযোগ রয়েছে। 

মাল্টিমিডিয়া ক্লাসরুমঃ তথ্যপ্রযুক্তির উৎকর্ষের যুগে মাল্টিমিডিয়া ক্লাসরুম সময়ের দাবি। আমাদের রয়েছে মাল্টিমিডিয়া ক্লাসরুম। যাতে মাল্টিমিডিয়া প্রজেক্টরের মাধ্যমে আধুনিক শিক্ষার উপকরণ ব্যবহার করে শিক্ষার্থীদের পাঠদান করা হয়। প্রায় প্রতিটি ক্লাসে একটি করে মাল্টিমিডিয়া প্রজেক্টর রয়েছে। 

হলঃ আমাদের কলেজে সাধারণত দুটি হল রয়েছে। তাপসী রাবেয়া হল ও শহীদ জিয়াউর রহমান হল। এছাড়া নতুন হল নির্মাণের কাজ চলছে। 

কলেজ মসজিদঃ ছাত্র-শিক্ষক, কর্মকর্তা-কর্মচারী এবং জনসাধারণের নামাজ আদায়ের জন্য কলেজে একটি শীতাতপ নিয়ন্ত্রিত মসজিদ রয়েছে।

তথ্যসূত্র 

১৯৩৮-এ প্রতিষ্ঠিত শিক্ষাপ্রতিষ্ঠান
মুন্সীগঞ্জ জেলার মহাবিদ্যালয়
ফোসা

ফোসা বা ফোকাইয়া (প্রাচীন গ্রিক - Φώκαια, Phokaia, ফোকাইয়া) হল বর্তমান তুরস্কের পশ্চিম আনাতোলিয়ায় ইজমির প্রদেশের একটি ছোট শহর ও জেলা। প্রাদেশিক রাজধানী ইজমির থেকে ৭০ কিলোমিটার উত্তরে অবস্থিত এই শহরের লোকসংখ্যা ৩০,০০১ (২০১৪)। এটি একটি অতি প্রাচীন জনপদ। প্রাচীন যুগেই এখানে গ্রিকরা ফোকাইয়া নামক একটি বন্দর নগরের পত্তন করে। এলাইয়া ও স্মিরনা উপসাগরের মধ্যবর্তী উপদ্বীপের এই বন্দরনগরটি আয়োলিয়ায় অবস্থিত হলেও এখানকার অধিবাসীরা ছিল আয়োনিয় গ্রিক। সেইসময় এখানের বন্দরটিও ছিল যথেষ্ট সমৃদ্ধ। পরবর্তীকালে মধ্যযুগেও এখানে সমৃদ্ধ জনপদের খবর পাওয়া যায়।

যাইহোক, বর্তমানে ফোসা শহরটি থেকে ২০ কিলোমিটার দূরে ইয়েনিফোসা (নতুন ফোসা) বলে আরেকটি শহরের অবস্থিতির কারণে স্থানীয়ভাবে শহরটি এসকিফোসা (পুরোনো ফোসা) বলে অভিহিত হয়। প্রাচীন গ্রিক জনপদ ফোকাইয়ার অবস্থান ছিল বর্তমানের এই দুই নতুন ও পুরোনো ফোসার মাঝখানে।

ইতিহাস
প্রাচীন গ্রিক সভ্যতার আর্কাইক যুগে (খ্রিস্টপূর্ব ৮০০/৭০০ - ৫০০ অব্দ) ফোসা শহরের গ্রিক নাবিক ও ব্যবসায়ীরা ভূমধ্যসাগর জুড়ে ছড়িয়ে পড়ে ও স্পেন পর্যন্ত সমুদ্রতীরবর্তী বিভিন্ন জায়গায় তাদের উপনিবেশ গড়ে তোলে। এইসব উপনিবেশের মধ্যে কয়েকটি উল্লেখযোগ্য উপনিবেশ হল মাসিলিয়া (আজকের ফ্রান্সের মার্সেই শহর), লামসাকোস, এলাইয়া  প্রভৃতি।

তথ্যসূত্র 

তুরস্কের শহর
তুরস্কের জনবহুল উপকূলীয় স্থান
দেলোয়ার হোসেন (ফরিদপুরের রাজনীতিবিদ)

দেলোয়ার হোসেন (–২৪ জুলাই ২০২০) বাংলাদেশের ফরিদপুর জেলার রাজনীতিবিদ, মুক্তিযোদ্ধা ও তৎকালীন ফরিদপুর-৪ (বর্তমান ফরিদপুর-১) আসনের সাবেক সংসদ সদস্য।

কর্মজীবন
দেলোয়ার হোসেন মুক্তিযোদ্ধা ছিলেন। তিনি ফরিদপুর ইয়াছিন কলেজ, মধুখালী সরকারি আয়েন উদ্দিন কলেজ, কাদেরদী ডিগ্রি কলেজে, বোয়ালমারী কলেজের অধ্যক্ষ এবং বোয়ালমারী জর্জ একাডেমির প্রধান শিক্ষক হিসেবে দায়িত্ব পালন করেছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

দেলোয়ার ১৯৭৩ সালের প্রথম জাতীয় সংসদ নির্বাচনে  বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৪ (বর্তমান ফরিদপুর-১) আসন থেকে সংসদ সদস্য নির্বাচিত হন।

মৃত্যু 
দেলোয়ার হোসেন ২৪ জুলাই ২০২০ সালে ফরিদপুর শহরের নীলটুলীস্থ নিজবাসভবনে  বার্ধক্য জনিত কারণে  মৃত্যুবরণ করেন।

তথ্যসূত্র 

প্রথম জাতীয় সংসদ সদস্য
ফরিদপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
১৯৩৪-এ জন্ম
২০২০-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
১৯৩০-এর দশকে জন্ম
বাংলাদেশ কৃষক শ্রমিক আওয়ামী লীগের রাজনীতিবিদ
আদমদীঘি রেলওয়ে স্টেশন

আদমদীঘি রেলওয়ে স্টেশন বাংলাদেশের রাজশাহী বিভাগের বগুড়া জেলার আদমদীঘি উপজেলার একটি রেলওয়ে স্টেশন।

অবস্থান 
আদমদিঘী রেলওয়ে স্টেশন সান্তাহার-কাউনিয়া লাইনের সান্তাহার-বগুড়া অংশে অবস্থিত।

ইতিহাস 

ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় আদমদিঘী রেলওয়ে স্টেশন তৈরি করা হয়। বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।

পরিষেবা 
আদমদিঘী রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
 লালমনি এক্সপ্রেস
 রংপুর এক্সপ্রেস
 করতোয়া এক্সপ্রেস
 দোলনচাঁপা এক্সপ্রেস
 উত্তরবঙ্গ মেইল
 বগুড়া এক্সপ্রেস
 পদ্মরাগ মেইল ও
 লোকাল ট্রেন।

তথ্যসূত্র 

বগুড়া জেলার রেলওয়ে স্টেশন
বাংলাদেশের রাষ্ট্রপতি নির্বাচন, ২০০৯

২০০৮ সালের সংসদ নির্বাচনের পর ১৬ ফেব্রুয়ারি ২০০৯ এ বাংলাদেশে পরোক্ষ রাষ্ট্রপতি নির্বাচন অনুষ্ঠিত হওয়ার কথা ছিল। মূলত ইয়াজউদ্দিন আহমেদের মেয়াদ শেষ হওয়ার পরে ৫ সেপ্টেম্বর ২০০৭ এর মধ্যে অনুষ্ঠিত হওয়ার কথা ছিল, তবে নির্বাচিত সংসদ না থাকার কারণে তা পিছিয়ে দেওয়া হয়। সংসদীয় নির্বাচনে বহুল ব্যবধানে বিজয়ী আওয়ামী লীগ দলের প্রেসিডিয়াম সদস্য জিল্লুর রহমানকে রাষ্ট্রপতির প্রার্থী হিসাবে মনোনীত করে এবং সংসদ অধিবেশনেই তিনি নির্বাচিত হবেন বলে আশা করা হচ্ছিলো। রহমানই একমাত্র প্রার্থী ছিলেন যিনি ৯ ফেব্রুয়ারি ২০০৯-এর মনোনয়নের সময়সীমার মধ্যে তার কাগজপত্র জমা দিয়েছিলেন এবং ১১ ই ফেব্রুয়ারি ২০০৯-এর প্রত্যাহারের সময়সীমার মধ্যে তিনি প্রত্যাহার না করায় নির্বাচন কমিশন তাকে নির্বাচিত ঘোষণা করে। তিনি ১২ ফেব্রুয়ারি ২০০৯ এ শপথ গ্রহণ করেন।

তথ্যসূত্র

বাংলাদেশের রাষ্ট্রপতি নির্বাচন
বিনা প্রতিদ্বন্দ্বিতার নির্বাচন
২০০৯-এ বাংলাদেশ
২০০৯-এ বাংলাদেশে নির্বাচন
২০০৯-এ এশিয়ায় নির্বাচন
ওয়াজি উদ্দিন খান

ওয়াজি উদ্দিন খান (২০ ফেব্রুয়ারি ১৯৩৬ – ৩১ জানুয়ারি ২০২০) বাংলাদেশের পাবনা জেলার একজন মুক্তিযোদ্ধা ও রাজনীতিবিদ ছিলেন যিনি বাংলাদেশ আওয়ামী লীগের রাজনীতি সাথে যুক্ত ছিলেন। তিনি দুইবার সাংসদ হিসেবে নির্বাচিত হয়েছিলেন।

জীবনী 
ওয়াজি উদ্দিন খান ১৯৩৬ সালের ২০ ফেব্রুয়ারি পাবনার ভাঁজপাড়া গ্রামে জন্মগ্রহণ করেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেছিলেন।

কর্মজীবন 
ওয়াজি উদ্দিন খান ১৯৭২ সালে পাবনা জেলা মোটর শ্রমিক ইউনিয়নের সাধারণ সম্পাদক হিসেবে নির্বাচিত হয়েছিলেন। ১৯৮০ সালে তিনি বাংলাদেশ সড়ক পরিবহন শ্রমিক ফেডারেশনের সভাপতি নির্বাচিত হন ও মৃত্যুর পূর্ব পর্যন্ত সংগঠনটির সভাপতি হিসেবে দায়িত্ব পালন করেছিলেন।

ওয়াজি উদ্দিন খান ২৫ বছর ধরে বাংলাদেশ আওয়ামী লীগের পাবনা জেলা শাখার সভাপতি হিসেবেও দায়িত্ব পালন করেছিলেন। ১৯৮৬ সালে তিনি পাবনা-৩ আসনের সাংসদ হিসেবে নির্বাচিত হন। ১৯৯৬ সালে সপ্তম জাতীয় সংসদ নির্বাচনেও তিনি পাবনা-৩ আসনের সংসদ সদস্য হিসেবে নির্বাচিত হয়েছিলেন।

মৃত্যু 
ওয়াজি উদ্দিন খান ২০২০ সালের ৩১ জানুয়ারি পাবনার আঁটুয়া হাউজপাড়ার নিজ বাসভবনে ৮৩ বছর বয়সে মৃত্যুবরণ করেন।

তথ্যসূত্র 

১৯৩৬-এ জন্ম
২০২০-এ মৃত্যু
তৃতীয় জাতীয় সংসদ সদস্য
সপ্তম জাতীয় সংসদ সদস্য
পাবনা জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
পাবনা জেলার ব্যক্তি
বাংলাদেশের রাষ্ট্রপতি নির্বাচন, ২০১৩

২০ ই মার্চ ২০১৩-এ জিল্লুর রহমানের মৃত্যুর পর ২২ এপ্রিল ২০১৩ তারিখে বাংলাদেশে পরোক্ষ রাষ্ট্রপতি নির্বাচন অনুষ্ঠিত হয়েছিল।

পটভূমি এবং নির্বাচন
রাষ্ট্রপতি জিল্লুর রহমান ২০ মার্চ সিঙ্গাপুরে অসুস্থতায় আক্রান্ত হয়ে মারা যান। সংসদীয় স্পিকার আবদুল হামিদ অন্তর্বর্তীকালীন ক্ষমতা গ্রহণ করেছিলেন।
পরবর্তীতে হামিদ সংসদীয় ভোটের মাধ্যমে বিনা প্রতিদ্বন্দ্বিতায় নির্বাচনে জয়ী হয়েছিলেন।

তথ্যসূত্র

বাংলাদেশের রাষ্ট্রপতি নির্বাচন
বিনা প্রতিদ্বন্দ্বিতার নির্বাচন
২০১৩-এ বাংলাদেশ
২০১৩-এ বাংলাদেশে নির্বাচন

২০১৩-এ এশিয়ায় নির্বাচন
নসরতপুর রেলওয়ে স্টেশন

নসরতপুর রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।

অবস্থান
নসরতপুর রেলওয়ে স্টেশন সান্তাহার-কাউনিয়া লাইনের  সান্তাহার-বগুড়া অংশে অবস্থিত।

ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় নসরতপুর রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।

পরিষেবা
নসরতপুর রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
লালমনি এক্সপ্রেস
রংপুর এক্সপ্রেস
করতোয়া এক্সপ্রেস
দোলনচাঁপা এক্সপ্রেস
উত্তরবঙ্গ মেইল
বগুড়া এক্সপ্রেস
পদ্মরাগ মেইল ও
লোকাল ট্রেন।

তথ্যসূত্র

বগুড়া জেলার রেলওয়ে স্টেশন
আলতাফনগর রেলওয়ে স্টেশন

আলতাফনগর রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।

অবস্থান 
আলতাফনগর রেলওয়ে স্টেশন সান্তাহার-কাউনিয়া লাইনের সান্তাহার-বগুড়া অংশে অবস্থিত।

ইতিহাস 
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় আলতাফনগর রেলওয়ে স্টেশন তৈরি করা হয়। বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।

পরিষেবা 
আলতাফনগর রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
 লালমনি এক্সপ্রেস
 রংপুর এক্সপ্রেস
 করতোয়া এক্সপ্রেস
 দোলনচাঁপা এক্সপ্রেস
 উত্তরবঙ্গ মেইল
 বগুড়া এক্সপ্রেস
 পদ্মরাগ মেইল ও
 লোকাল ট্রেন।

তথ্যসূত্র 

বগুড়া জেলার রেলওয়ে স্টেশন
তালোড়া রেলওয়ে স্টেশন

তালোড়া রেলওয়ে স্টেশন  বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।

অবস্থান
তালোড়া রেলওয়ে স্টেশন সান্তাহার-কাউনিয়া লাইনের  সান্তাহার-বগুড়া অংশে অবস্থিত।

ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় তালোড়া রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।

পরিষেবা
তালোড়া রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
লালমনি এক্সপ্রেস
রংপুর এক্সপ্রেস
করতোয়া এক্সপ্রেস
দোলনচাঁপা এক্সপ্রেস
উত্তরবঙ্গ মেইল
বগুড়া এক্সপ্রেস
পদ্মরাগ মেইল ও
লোকাল ট্রেন।

তথ্যসূত্র

বগুড়া জেলার রেলওয়ে স্টেশন
বাংলাদেশের রাষ্ট্রপতি নির্বাচন, ২০১৮

দায়িত্বপ্রাপ্ত রাষ্ট্রপতির মেয়াদটি ২৩ শে এপ্রিল, ২০১৮ এ শেষ হওয়ার কথা থাকায় ২০১৮ সালের বাংলাদেশের রাষ্ট্রপতি নির্বাচন অনুষ্ঠিত হয় ১৮ ই ফেব্রুয়ারি ২০১৮ তারিখে।  এর আগে, ২৫ জানুয়ারি ২০১৮ তারিখে নির্বাচন কমিশন নির্বাচনের তফসিল ঘোষণা করে। রাষ্ট্রপতি আবদুল হামিদকে দ্বিতীয়বারের মতো ক্ষমতাসীন দল নির্বাচনের প্রার্থী হিসাবে মনোনীত করেছিল। অন্য কোনও প্রার্থী কমিশনে মনোনয়নপত্র জমা না দেওয়ায় হামিদকে নির্বাচন কমিশন রাষ্ট্রপতি ঘোষণা করে। তিনি ২৪ এপ্রিল ২০১৮-এ জাতীয় সংসদের স্পিকার স্পিকারের দ্বারা শপথ গ্রহণ করেছিলেন। তিনি বাংলাদেশের ইতিহাসে প্রথম রাষ্ট্রপতি যিনি পুনর্নির্বাচিত নির্বাচিত হন।

তথ্যসূত্র

বাংলাদেশের রাষ্ট্রপতি নির্বাচন
বিনা প্রতিদ্বন্দ্বিতার নির্বাচন
২০১৮-এ বাংলাদেশ
২০১৮-এ বাংলাদেশে নির্বাচন
পাঁচপীর মাজার রেলওয়ে স্টেশন

পাচঁপীর মাজার রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।

অবস্থান
পাঁচপীর মাজার রেলওয়ে স্টেশন সান্তাহার-কাউনিয়া লাইনের  সান্তাহার-বগুড়া অংশে অবস্থিত।

ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় পাঁচপীর মাজার রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।

পরিষেবা
পাঁচপীর মাজার  রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
লালমনি এক্সপ্রেস
রংপুর এক্সপ্রেস
করতোয়া এক্সপ্রেস
দোলনচাঁপা এক্সপ্রেস
উত্তরবঙ্গ মেইল
বগুড়া এক্সপ্রেস
পদ্মরাগ মেইল ও
লোকাল ট্রেন।

তথ্যসূত্র

বগুড়া জেলার রেলওয়ে স্টেশন
খোর নদী

খোর নদী (     ) খবরোভস্ক ক্রাইয়ের একটি নদী। এটি উসুরি নদীর ডান শাখা নদী ।

খোর নদী  দীর্ঘ এবং নদীটির অববাহিকার আকার  ।  একটি নগর-ধরনের বসতি নদীর তীরে অবস্থিত।

মন্তব্য 

রাশিয়ার নদী
কাহালু রেলওয়ে স্টেশন

কাহালু রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।

অবস্থান
কাহালু রেলওয়ে স্টেশন সান্তাহার-কাউনিয়া লাইনের  সান্তাহার-বগুড়া অংশে অবস্থিত।

ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় কাহালু রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।

পরিষেবা
কাহালু রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
লালমনি এক্সপ্রেস
রংপুর এক্সপ্রেস
করতোয়া এক্সপ্রেস
দোলনচাঁপা এক্সপ্রেস
উত্তরবঙ্গ মেইল
বগুড়া এক্সপ্রেস
পদ্মরাগ মেইল ও
লোকাল ট্রেন।

তথ্যসূত্র

বগুড়া জেলার রেলওয়ে স্টেশন
বগুড়া রেলওয়ে স্টেশন

বগুড়া রেলওয়ে স্টেশন বাংলাদেশের বগুড়া জেলার অন্তর্গত বগুড়া শহর এর প্রধান ও ব্যস্ততম রেলওয়ে স্টেশন।

অবস্থান 
বগুড়া রেলওয়ে স্টেশন বগুড়া শহরের প্রাণকেন্দ্র সাতমাথা থেকে সামান্য পশ্চিম দিকে অবস্থিত।

ইতিহাস 
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। এ সময় বগুড়া রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।

পরিষেবা 
বগুড়া রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
লালমনি এক্সপ্রেস
রংপুর এক্সপ্রেস
বুড়িমারী এক্সপ্রেস
করতোয়া এক্সপ্রেস
দোলনচাঁপা এক্সপ্রেস
উত্তরবঙ্গ মেইল (বন্ধ)
বগুড়া কমিউটার
পদ্মরাগ কমিউটার ও
কলেজ ট্রেন (লোকাল)।

চিত্রশালা

তথ্যসূত্র 

বগুড়া জেলার রেলওয়ে স্টেশন
বগুড়ার পরিবহন
বিয়া নদী

বিয়া নদী (  ) রাশিয়ার আল্টাই প্রজাতন্ত্রের এবং আলতাই ক্রাইের একটি নদী । এটি কাটুন নদীর সাথে মিলিত হওয়ার সময় এটি ওব নদী গঠন করে। বিয়া নদী ৩০১কিমি দীর্ঘ; এর অববাহিকার ক্ষেত্রফল ৩৭,০০০ কিমি 2 । এটি টেলিটস্কয় লেকের বাইরে দিয়ে প্রবাহিত হয়েছে। নভেম্বরের মাঝামাঝি থেকে ডিসেম্বরের গোড়ার দিকে নদীটি জমে থাকে (নদীর কিছু অংশ বছরের পর বছর জমে থাকে)। এটি এপ্রিলের শুরুতে বা মাঝামাঝি সময়ে ভেঙে যায়। বিয়া নদীর পুরো দৈর্ঘ্যে চলাচল করার উপযোগী। 

নদীর সর্বাধিক গভীরতা    ।

তথ্যসূত্র 

ওব অববাহিকা
আলতাই প্রজাতন্ত্রের নদী